ᱪᱟᱢᱨᱟᱡᱽᱱᱚᱜᱚᱨ ᱦᱚᱱᱚᱛ

ᱪᱟᱢᱨᱟᱡᱽᱱᱚᱜᱚᱨ ᱦᱚᱱᱚᱛ ᱫᱚ ᱥᱤᱧᱚᱛ ᱨᱮᱱᱟᱜ ᱠᱚᱨᱱᱟᱴᱚᱠ ᱯᱚᱱᱚᱛ ᱨᱮᱱᱟᱜ ᱟᱹᱰᱤ ᱮᱛᱚᱢ ᱦᱚᱱᱚᱛ ᱠᱟᱱᱟ ᱾ ᱱᱚᱣᱟ ᱑᱙᱙᱘ ᱥᱟᱞ ᱨᱮ ᱢᱩᱬ ᱢᱟᱨᱟᱝ ᱢᱟᱭᱥᱩᱨ ᱦᱚᱱᱚᱛ ᱠᱷᱚᱱ ᱵᱷᱮᱜᱟᱨ ᱠᱟᱛᱮ ᱵᱮᱱᱟᱣ ᱞᱮᱱ ᱛᱟᱦᱮᱸᱫ ᱾ ᱪᱟᱢᱨᱟᱡᱽᱱᱚᱜᱚᱨ ᱥᱚᱦᱚᱨ ᱫᱚ ᱱᱚᱣᱟ ᱦᱚᱱᱚᱛ ᱦᱮᱰᱠᱩᱣᱟᱴᱚᱨ ᱠᱟᱱᱟ ᱾

ᱱᱚᱣᱟ ᱠᱚᱨᱱᱟᱴᱚᱠ ᱨᱮ ᱛᱮᱥᱟᱨ ᱟᱹᱰᱤ ᱠᱮᱡ ᱦᱚᱲ ᱮᱞ ᱟᱜ ᱦᱚᱱᱚᱛ ᱠᱟᱱᱟ (᱓᱐ ᱠᱷᱚᱱ ᱫᱚ), ᱠᱚᱰᱟᱜᱩ ᱟᱨ ᱵᱟᱸᱜᱽᱞᱳᱨ ᱫᱮᱦᱟᱛ ᱛᱟᱭᱚᱢ ᱾

ᱱᱟᱜᱟᱢ

ᱚᱛᱱᱚᱜ
ᱠᱚᱨᱱᱟᱴᱚᱠ ᱨᱮᱱᱟᱜ ᱟᱹᱰᱤ ᱮᱛᱚᱢ ᱦᱚᱱᱚᱛ ᱢᱮᱱᱟᱜ ᱤᱫᱤ ᱛᱮ, ᱪᱟᱢᱨᱟᱡᱽᱱᱚᱜᱚᱨ ᱦᱚᱱᱚᱛ ᱫᱚ ᱛᱟᱢᱤᱞᱱᱟᱰᱩ ᱟᱨ ᱠᱮᱨᱚᱞ ᱯᱚᱱᱚᱛ ᱨᱮᱱᱟᱜ ᱥᱤᱢᱟᱹ ᱨᱮ ᱦᱤᱡᱩᱜᱼᱟ ᱾ ᱱᱚᱣᱟ ᱠᱚᱨᱱᱟᱴᱚᱠ ᱨᱮᱱᱟᱜ ᱢᱟᱭᱥᱩᱨ ᱦᱚᱱᱚᱛ ᱫᱚ ᱯᱟᱪᱮ ᱟᱨ ᱠᱚᱧᱮ ᱨᱮ, ᱠᱚᱨᱱᱟᱴᱚᱠ ᱨᱮᱱᱟᱜ ᱢᱟᱸᱰᱭᱟ ᱟᱨ ᱨᱟᱢᱱᱚᱜᱚᱨ ᱦᱚᱱᱚᱛ ᱫᱚ ᱠᱚᱧᱮᱼᱥᱟᱢᱟᱝ ᱨᱮ, ᱛᱟᱢᱤᱞᱱᱟᱰᱩ ᱨᱮᱱᱟᱜ ᱫᱷᱚᱨᱢᱚᱯᱩᱨᱤ ᱦᱚᱱᱚᱛ ᱟᱨ ᱠᱨᱤᱥᱱᱚᱜᱤᱨᱤ ᱦᱚᱱᱚᱛ ᱫᱚ ᱥᱟᱢᱟᱝ ᱨᱮ, ᱛᱟᱢᱤᱞᱱᱟᱰᱩ ᱨᱮᱱᱟᱜ ᱥᱟᱞᱮᱢ ᱟᱨ ᱤᱨᱳᱰ ᱦᱚᱱᱚᱛ ᱫᱚ ᱮᱛᱚᱢᱼᱥᱟᱢᱟᱝ ᱨᱮ ᱜᱚᱴᱟ ᱥᱮᱫ ᱜᱷᱮᱨᱟᱣ ᱟᱠᱟᱱᱟ ᱾ ᱛᱟᱢᱤᱞᱱᱟᱰᱩ ᱨᱮᱱᱟᱜ ᱱᱤᱞᱜᱤᱨᱤ ᱦᱚᱱᱚᱛ ᱨᱮᱱᱟᱜ   ᱮᱛᱚᱢ ᱨᱮ, ᱟᱨ ᱮᱛᱚᱢᱼᱯᱟᱪᱮ ᱨᱮ, ᱠᱮᱨᱚᱞ ᱨᱮᱱᱟᱜ ᱣᱟᱭᱱᱟᱰ ᱦᱚᱱᱚᱛ ᱥᱟᱶ ᱢᱤᱫᱴᱟᱹᱝ ᱟᱹᱰᱤ ᱦᱩᱰᱤᱧ ᱥᱤᱢᱟᱹ ᱠᱟᱱᱟ ᱾

ᱥᱚᱲᱚᱠ
ᱥᱤᱧᱚᱛ ᱨᱮᱱᱟᱜ ᱯᱮᱭᱟ ᱡᱟᱹᱛᱤᱭᱟᱹᱨᱤ ᱨᱟᱡᱽᱰᱟᱦᱟᱨ ᱫᱚ ᱪᱟᱢᱨᱟᱡᱽᱱᱚᱜᱚᱨ ᱦᱚᱱᱚᱛ ᱞᱮᱠᱟᱛᱮ ᱥᱮᱱᱚᱜᱼᱟ, ᱡᱟᱹᱛᱤᱭᱟᱹᱨᱤ ᱨᱟᱡᱽᱰᱟᱦᱟᱨᱼ᱗᱖᱖, ᱡᱟᱹᱛᱤᱭᱟᱹᱨᱤ ᱨᱟᱡᱽᱰᱟᱦᱟᱨᱼ᱑᱘᱑, ᱟᱨ ᱡᱟᱹᱛᱤᱭᱟᱹᱨᱤ ᱨᱟᱡᱽᱰᱟᱦᱟᱨᱼ᱙᱔᱘ ᱾ ᱠᱚᱨᱱᱟᱴᱚᱠ ᱨᱮᱱᱟᱜ ᱛᱟᱨᱟ ᱯᱚᱱᱚᱛ ᱨᱟᱡᱽᱰᱟᱦᱟᱨ ᱱᱚᱣᱟ ᱞᱮᱠᱟᱛᱮ ᱥᱮᱱᱚᱜᱼᱟ ᱾

ᱡᱟᱹᱛᱤᱭᱟᱹᱨᱤ ᱨᱟᱡᱽᱰᱟᱦᱟᱨ ᱙᱔᱘ (ᱢᱟᱲᱟᱝ ᱡᱟᱹᱛᱤᱭᱟᱹᱨᱤ ᱨᱟᱡᱽᱰᱟᱦᱟᱨ ᱒᱐᱙), ᱱᱚᱣᱟ ᱠᱚᱨᱱᱟᱴᱚᱠ ᱯᱚᱱᱚᱛ ᱨᱮᱱᱟᱜ ᱵᱟᱸᱜᱽᱞᱳᱨ ᱠᱷᱚᱱ ᱮᱦᱚᱵᱚᱜᱼᱟ ᱟᱨ ᱛᱟᱢᱤᱞᱱᱟᱰᱩ ᱨᱮᱱᱟᱜ ᱠᱚᱭᱟᱢᱵᱟᱴᱩᱨ ᱨᱮ ᱢᱩᱪᱟᱹᱫᱚᱜᱼᱟ, ᱞᱟᱛᱟᱨ ᱨᱮ ᱚᱞ ᱟᱠᱟᱱ ᱛᱷᱟᱶ ᱞᱮᱠᱟᱛᱮ ᱥᱮᱱᱚᱜᱼᱟ, ᱠᱚᱱᱚᱠᱯᱩᱨᱟ, ᱢᱟᱞᱣᱚᱞᱞᱤ, ᱠᱚᱞᱞᱮᱜᱟᱞ, ᱪᱟᱢᱨᱟᱡᱽᱱᱚᱜᱚᱨ, ᱯᱩᱱᱟᱡᱽᱱᱩᱨ ᱟᱨ ᱛᱟᱢᱤᱞᱱᱟᱰᱩ ᱨᱮ ᱵᱚᱞᱚᱱᱟ ᱾ ᱱᱚᱣᱟ ᱢᱟᱲᱟᱝ ᱦᱚᱥᱱᱩᱨ, ᱫᱷᱤᱸᱵᱚᱢ ᱫᱷᱟᱹᱨᱤᱡ ᱥᱮᱱᱚᱜᱼᱟ ᱜᱷᱟᱴ, ᱛᱷᱚᱞᱚᱢᱚᱞᱟᱭ, ᱵᱚᱱᱱᱟᱨᱤ, ᱥᱚᱛᱭᱚᱢᱚᱝᱜᱚᱞᱚᱢ, ᱯᱩᱞᱞᱚᱢᱯᱚᱴᱴᱤ, ᱚᱱᱱᱩᱨ ᱠᱚᱭᱟᱢᱵᱟᱴᱩᱨ ᱨᱮ ᱢᱩᱪᱟᱹᱫᱚᱜᱼᱟ ᱾ ᱛᱟᱨᱟ KSRTC ᱵᱟᱥ ᱫᱚ ᱡᱟᱹᱛᱤᱭᱟᱹᱨᱤ ᱨᱟᱡᱽᱰᱟᱦᱟᱨ ᱙᱔᱘ ᱨᱮ ᱥᱮᱱᱚᱜᱼᱟ ᱾ ᱪᱟᱢᱨᱟᱡᱽᱱᱚᱜᱚᱨ ᱦᱚᱱᱚᱛ ᱠᱷᱚᱱ ᱯᱩᱲᱥᱤ ᱛᱟᱢᱤᱞᱱᱟᱰᱩ ᱯᱚᱱᱚᱛ ᱫᱷᱟᱹᱨᱤᱡ ᱟᱹᱰᱤ ᱜᱟᱱ ᱥᱚᱲᱚᱠ ᱢᱮᱱᱟᱜᱼᱟ ᱾

ᱦᱚᱲ ᱮᱞ
᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ ᱪᱟᱢᱨᱟᱡᱽᱱᱚᱜᱚᱨ ᱦᱚᱱᱚᱛ ᱨᱤᱱ ᱦᱚᱲ ᱮᱞ ᱫᱚ ᱑᱐᱒᱐,᱗᱙᱑ ᱦᱚᱲ ᱢᱮᱱᱟᱜ ᱠᱚᱣᱟ, ᱥᱟᱭᱯᱨᱟᱥ ᱟᱨᱵᱟᱝ ᱟᱢᱮᱨᱤᱠᱟ ᱯᱚᱱᱚᱛ ᱢᱚᱸᱴᱟᱱᱟ ᱥᱟᱞᱟᱜ ᱵᱟᱨᱟᱵᱟᱹᱨᱤ ᱟᱠᱚ ᱾ ᱱᱚᱣᱟ ᱥᱤᱧᱚᱛ ᱨᱮ (ᱜᱩᱴ ᱖᱔᱐ ᱦᱚᱱᱚᱛ ᱠᱷᱚᱱ ᱫᱚ) ᱔᱔᱑ ᱟᱱᱟᱜ ᱛᱷᱟᱱ ᱨᱮ ᱢᱮᱱᱟᱜᱼᱟ ᱾ ᱦᱚᱱᱚᱛ ᱨᱮᱱᱟᱜ ᱦᱚᱲ ᱮᱞ ᱰᱮᱱᱥᱤᱴᱤ ᱫᱚ ᱒᱐᱐ ᱦᱚᱲ ᱜᱚᱴᱟ ᱜᱟᱺᱴ ᱠᱤᱞᱚᱢᱤᱴᱚᱨ (᱕᱒᱐/ᱜᱟᱺᱴ ᱢᱤᱞ) ᱨᱮ ᱢᱮᱱᱟᱜ ᱠᱚᱣᱟ ᱾ ᱒᱐᱐᱑ᱼ᱒᱐᱑᱑ ᱨᱮᱱᱟᱜ ᱜᱮᱞ ᱥᱮᱨᱢᱟ ᱨᱮ ᱱᱩᱠᱩ ᱦᱚᱲ ᱮᱞ ᱜᱨᱚᱛᱷ ᱫᱚᱨ ᱫᱚ ᱕.᱙᱕% ᱛᱟᱦᱮᱸ ᱠᱟᱱᱟ ᱾ ᱪᱟᱢᱨᱟᱡᱽᱱᱚᱜᱚᱨ ᱨᱮ ᱜᱚᱴᱟ ᱑᱐᱐᱐ ᱠᱚᱲᱟ ᱨᱮ ᱙᱘᱙ ᱛᱤᱨᱞᱟᱹ ᱭᱟᱜ ᱡᱟᱱᱟᱝ ᱡᱟᱹᱱᱤ ᱢᱮᱱᱟᱜᱼᱟ, ᱟᱨ ᱥᱮᱪᱮᱫ ᱫᱚᱨ ᱫᱚ ᱓᱔% ᱢᱮᱱᱟᱜᱼᱟ ᱾ 

᱒᱐᱑᱑ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱘᱖.᱑᱐% ᱦᱚᱲ ᱮᱞ ᱫᱚ ᱠᱚᱱᱱᱚᱲ, ᱔.᱕᱘% ᱫᱚ ᱛᱟᱢᱤᱞ, ᱔.᱔᱒% ᱫᱚ ᱩᱨᱫᱩ ᱟᱨ ᱓.᱒᱙% ᱫᱚ ᱛᱮᱞᱩᱜᱩ ᱟᱡᱟᱜ ᱢᱟᱲᱟᱝ ᱯᱟᱹᱨᱥᱤ ᱞᱮᱠᱟᱛᱮ ᱨᱚᱲᱟ ᱾

ᱥᱟᱹᱠᱷᱭᱟᱹᱛ

ᱵᱟᱦᱨᱮ ᱡᱚᱱᱚᱲ

 Official website
 Maps Of India - Map of Chamarajanagar district


ᱛᱷᱚᱠ:ᱠᱚᱨᱱᱟᱴᱚᱠ ᱨᱮᱱᱟᱜ ᱦᱚᱱᱚᱛ ᱠᱚ
ᱛᱷᱚᱠ:ᱠᱚᱨᱱᱟᱴᱚᱠ ᱨᱮ ᱑᱙᱙᱘ ᱥᱟᱞ ᱛᱷᱟᱯᱚᱱᱟᱜ ᱠᱚ